Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: a 137/2000. (VIII. 9.) Korm. rendelethez
Paragraph Index: 307

2. Az adatszolgáltatás formai követelményei A Felügyeleti jelentések formáját, szerkezetét megváltoztatni nem lehet. Az adatszolgáltatást minden esetben a megfelelő fedőlapokkal együtt, összetűzve (vagy kötve, spirálozva stb.), a feltüntetett beosztású személyek aláírásával kettő példányban kell a Felügyelet részére benyújtani, de a jelentési kötelezettséget a közvetlen számítógépes feldolgozásra alkalmas módon — a Felügyelet előírása szerint mágneslemezen, illetve elektronikus úton (a továbbiakban: file-ban) — is teljesíteni kell. Egyes jelentéseket a befektetési szolgáltatóknak naponta kell elkészíteniük és ellenőrzésre alkalmas módon (papíron) saját nyilvántartásba helyezniük, de a Felügyelet részére az általa meghatározottak szerint — file-ban, illetve papíron, valamint a megjelölt időbeli rendszerességgel — kell megküldeniük. Az adatszolgáltatáshoz szükséges nyomtatványokat a befektetési szolgáltatók maguk állítják elő. Minden jelentésnél a fejlécen szereplő — PSZÁF azonosító, az adatszolgáltató befektetési szolgáltató megnevezése, törzsszáma, a jelentési (vonatkozási) időpont, a kitöltés dátuma, a kitöltésért felelősök neve, a bizonylat eredetiségét, vagy módosítását jelző betű — adatokat, valamint a kitöltést végző ügyintéző vezető nevét és aláírását fel kell tüntetni. Az aláírás értelemszerűen az elektronikus formájú jelentéseken nem szerepelhet. Az elektronikus úton történő teljesítés módjára vonatkozó speciális előírásokról, információkról a befektetési szolgáltató felé a Felügyelet külön intézkedik. A papíron és a mágneslemezen (floppy), illetve elektronikus úton (file-ban) szolgáltatott adatoknak meg kell 2000/82. szám egyezni. A kétféle módon benyújtott adatok egyezőségéért az adatszolgáltatásért felelős vezető, illetve a kitöltésért felelős személy felel. Az adatok titkosságáért csak az adatátvétel után vállal a Felügyelet felelősséget. A biztonságos adattovábbításról az adatszolgáltatónak kell gondoskodni. Az adatszolgáltató köteles az általa felhatalmazott adatátadó-kézbesítők adatait a Felügyelet részére megadni, változás esetén a változást bejelenteni. Az adatszolgáltatást a Felügyelet akkor tekinti teljesítettnek, ha a befektetési szolgáltató az időszaknak megfelelő teljes jelentést hiánytalanul beküldte. Azoknál a tábláknál, amelyek csak egyes, meghatározott befektetési szolgáltatókra vonatkoznak (pl. a hitelintézetre vonatkozó adatokat rögzítő 36-os jelzésű táblák), az adatszolgáltatásra nem kötelezett intézményeknek nem kell adatot szolgáltatni. Az adatszolgáltatás során a Felügyelet részére megküldött jelentéseket a fedőlappal el kell látni, amelyen „x”-szel meg kell jelölni a mellékelten megküldött táblaszámot. A hiányzó (meg nem küldött) táblákat a táblaszám kockában jelölni nem szabad. Az egyes jelentési táblákban az adatokat kizárólag az erre kijelölt helyekre (a sorok és oszlopok metszéspontjában elhelyezkedő mezőkbe) kell beírni, azonban minden ilyen üres helyet (mezőt) (mind a részletező — továbbontást nem tartalmazó —, mind az összesítő [számtani műveletet is jelölő {pl. 1+5—9}] soroknál) adattal kell feltölteni. Az egyes sorokban a nemleges adat jelölésére a nulla („0”) számot kell alkalmazni. A táblázatok kitöltésére vonatkozóan egységes követelmény, hogy az adatokat olvasható formában, gépi úton (írógéppel, számítógéppel) kell feltüntetni, számok esetén a megfelelő tagolást az ezres helyértékeknél biztosítani kell. (pl. 1 234 567 890). Amennyiben valamelyik mellékleten (táblán) nincs jelentendő adat, azt „nemleges” felülírással ellátva kell megküldeni a Felügyelet részére. Azoknál a jelentéseknél (tábláknál), ahol a sorok száma nem korlátozott, mivel ismétlő soros (egyedi felsorolású) adatokat tartalmaz, mind a nyomtatott, mind az elektronikus formátumú táblák oldalszámozását a lábléc közepén — „aktuális lap sorszáma/összes lap száma” formában — kell feltüntetni. Amennyiben egy jelentés egynél több lapszámot tartalmaz, az ügyintézőnek és a kitöltésért felelős vezetőnek valamennyi oldalt szignálnia kell. A jelentések javításokat nem tartalmazhatnak. Abban az esetben, ha a Felügyelet megállapítja, hogy a befektetési szolgáltató adatszolgáltatása javításra szorul (pl. téves adatközlés és/vagy belső adatlapok közötti egyezőségek hiánya miatt) akkor a javított táblázatot a formai követelményeknek megfelelően (fedőlappal, aláírással, összetűzve) 2 munkanapon belül a Felügyelet részére 2 példányban meg kell küldeni abban az esetben is, ha azt a befektetési szolgáltató a Felügyelet munkatársával szóban egyeztette. Egy táblázatnak tekintendők az azonos sorszámmal és betűvel ellátott adatlapok. A bizonylat jellegénél lévő kocka kitöltésénél „E” betűt kell beírni az eredeti bizonylat esetén, és „M” betűt, ha a kitöltött és megküldött tábla módosított. A már bejelentett adatokban bekövetkezett változásokat jelezni kell. Javítás esetén (csak ekkor) x-szel meg kell jelölni a fedőlap felső jobb oldalán a javított tábla számát jelző kockát, valamint „M”-el a módosított tábla jobb szélén a javított adatokat. A javítást papíron és file-ban is meg kell küldeni. A módosított (és a tábla fejrészében „M”-mel jelölt) táblákban a javított adatokhoz tartozó minden sort — beleértve az összegző sorokat is — a módosított adat oszlopban „M”-mel kell megjelölni. A file-ban küldött módosításnál a teljes jelentést (a javított táblát) kell megküldeni. Abban az esetben, ha a befektetési szolgáltató önellenőrzési vagy belső ellenőrzési stb. tevékenysége folytán kiderül, hogy a befektetési szolgáltató nyilvántartása alapján szolgáltatott adatok korrekcióra szorulnak, akkor a módosítást visszamenőleg attól a hónaptól (negyedévtől) kezdve kell végrehajtani, amelyben az adat módosításra szorul. A hibafeltárásra vonatkozó jegyzőkönyvet, dokumentumot a jelentéshez mellékelni kell. A könyvvizsgáló által ellenőrzött (auditált) jelentések megküldésével egy időben, amennyiben az addig kitöltött tárgyévi havi jelentések a befektetési szolgáltató megítélése szerint jelentős módosításra szorulnak, úgy a módosított táblázatokat a Felügyelet részére meg kell küldeni. Év közben a Havi jelentések fedőlapján a „Nem auditált” kockát „x”-el kell kitölteni, kivéve, ha az adatok év közbeni könyvvizsgálói jelentésen alapulnak. A táblák szélén lévő sorszám az összefüggő és kötött tartalmú jelentésekben folyamatos, a jelentő táblák oldalszámától független és nem változtatható. Az egyedi felsorolást tartalmazó, ismétlő soros tábláknál az adatszolgáltatás mennyiségétől függően folyamatosan kell a sorszámokat feltüntetni. A PSZÁF sorkód a táblák tartalmához igazodóan az egyes tételek közötti összefüggéseket, az összesítő adatok, tételek részletezését, alábontását jelöli. A jelentő táblák szélén — az azonosítást és a számítógépes feldolgozást elősegítő — PSZÁF sorkódnál az első kettő (szám és betű) jel a táblahivatkozást, a harmadik szám a főbb csoporto/ka/t, a negyedik szám az alcsoporto/ka/t, a további szám jelek az alcsoporthoz vagy azon belül az egyes csoport/ok/hoz tartozó bontást, részletezést jelenti. A táblákon a feltüntetett adatok közötti összefüggések, összeadandó tételek, számítandó értékek jelölése — nem a PSZÁF sorkód — hanem a tábla első oszlopában szereplő sorszámok, illetve az oszlopok jelölésére szolgáló betűk szerint történik. Az ismétlősoros (egyedi adatokat feltüntető) tábláknál a sorszám a kitöltött sorok számát jelzi, a PSZÁF sorkódnál a betű utáni számnak az ügyfelek, ügyletek, illetve 2000/82. szám értékpapírok sorszámát folyamatosan kell jelezni. Ennek alapján a sorszám és az PSZÁF sorkód sorszáma eltér/het egymástól.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes